เช้านี้ยังอ่วม! กทม.-ปริมณฑล “น้ำท่วม-รถติดหนัก” หลายพื้นที่
เช้านี้ยังอ่วม! กทม.-ปริมณฑล “น้ำท่วม-รถติดหนัก" หลายพื้นที่ กรมอุตุฯ เตือนวันนี้กรุงเทพมหานครและปริมณฑลมีฝนฟ้าคะนองร้อยละ 80 ของพื้นที่
เช้านี้ยังอ่วม! กทม.-ปริมณฑล “น้ำท่วม-รถติดหนัก" หลายพื้นที่ กรมอุตุฯ เตือนวันนี้กรุงเทพมหานคร-ปริมณฑลฝนฟ้าคะนองร้อยละ 80 ของพื้นที่
7 ก.ย. 2565

ผู้สื่อข่าวรายงานว่า วันนี้(7 ก.ย.65) หลังจากเกิดฝนตกหนักในหลายพื้นที่ของกรุงเทพมหานคร และ ปริมณฑลตลอดทั้งคืน ทำให้เกิดปัญหาน้ำท่วมขังและจราจรติดขัด ล่าสุดเช้าวันนี้สถานการณ์น้ำท่วมและจราจรติดขัดหลายพื้นที่ยังเกิดปัญหาน้ำท่วมขังและจราจรติด โดยติดตามจากเพจเฟซบุ๊ก “สถานีวิทยุข่าวจราจรและความปลอดภัย สวพ.91” ได้มีการแชร์ภาพน้ำท่วมและสถานการณ์รถติดหลายพื้นที่  อาทิ

เมื่อเวลา 08.31 น. ถนนลาดพร้าว ขาออก มุ่งหน้าเดอะมอล์บางกะปิ ต่อเนื่องแยกลำสาลี รถเต็มพื้นที่ ติดขัดท้ายสะสมหน้ารพ.เวชธานี

08.17 น. ภายในซอยพหลโยธิน 49/1 ช่วงตลาดนัดเคหะบางบัว น้ำท่วมสูงเสมอฟุตปาธ ทุกช่องทาง การจราจรติดขัดมาก #รายงานจราจร #น้ำท่วม #รถติด #FM91

 
08.11 น. ถนนงามวงศ์วาน ขาเข้า ก่อนเข้าแยกพงษ์เพชร น้ำท่วมขัง และจนท.เปิดช่องทางพิเศษ ก่อนถึงใต้ด่วนงามวงศ์วาน #รายงานจราจร

08.13 น. ภาพมุมสูง บริเวณสะพานกลับรถฟิวเจอร์พาร์ค รังสิต มีน้ำท่วมสูง รถต้องชะลอความเร็วทั้ง 2 ฝั่ง การจราจรเริ่มติดขัด #รายงานจราจร #น้ำท่วม #รถติด #FM91
 

08.07 น. ยังท่วมทุกช่องทาง! ถนนติวานนท์ ตั้งแต่แยกสนามบินน้ำ ยาวไปจนถึงแยกแคราย ยังมีน้ำท่วมขัง รถติดสาหัสมากท้ายสะสมเต็มในอุโมงค์ปากเกร็ด #รายงานจราจร #น้ำท่วม #รถติด #FM91
โดยกรมอุตุฯพยากรณ์อากาศวันนี้(7ก.ย.65) กรุงเทพมหานครและปริมณฑลมีฝนฟ้าคะนองร้อยละ 80 ของพื้นที่ กับมีฝนตกหนักถึงหนักมากบางแห่ง อุณหภูมิต่ำสุด 24-26 องศาเซลเซียส อุณหภูมิสูงสุด 30-32 องศาเซลเซียส ลมแปรปรวน ความเร็ว 10-30 กม./ชม.
สถานการณ์ฝนตกล่าสุด ศูนย์ป้องกันน้ำท่วม กรุงเทพมหานคร รายงานดังนี้
-เวลา 07.00 น. พื้นที่ กทม. ฝนหยุดตก  ปริมาณฝนสูงสุดเขตบางเขน 178.0 มม.  /อุณหภูมิที่สำนักการระบายน้ำ 26 องศาเซลเซียส ความชื้นสัมพัทธ์ 94%
-เวลา 06.30 น. ฝนเล็กน้อยปกคลุมพื้นที่เขตบางกะปิ สวนหลวง วัฒนา คลองเตย ยานนาวา บางคอแหลม สาทร เคลื่อนทิศตะวันตกเฉียงใต้ แนวโน้มลดลง / ปริมาณฝนสูงสุดเขตบางเขน 178.0 มม.
-เวลา 06.00 น. ฝนเล็กน้อยปกคลุมพื้นที่เขตมีนบุรี สะพานสูง ลาดกระบัง ประเวศ สวนหลวง  บางบอน หนองแขม เคลื่อนทิศตะวันตกเฉียงใต้ แนวโน้มลดลง / ปริมาณฝนสูงสุดเขตบางเขน 178.0 มม.
-เวลา 05.30 น. ฝนเล็กน้อยปกคลุมพื้นที่เขตหนองเเขม บางเเค บางบอน จอมทอง ราษฎร์บูรณะ บางขุนเทียน  มีนบุรี ลาดกระบัง หนองจอก เคลื่อนทิศตะวันตกเฉียงใต้ แนวโน้มคงที่ / ปริมาณฝนสูงสุดเขตบางเขน 178.0 มม.